Държавен вестник, бр. 97, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  97
даване на разрешителни, контрол), и дейности, 
насочени към установяване на общи правила за 
мониторинг и докладване на данните. 
Министърът на околната среда и водите из­
пълнява следните основни функции:
– осъществява държавната политика за упра­
вление на водите;
– разработва и предлага за приемане от 
Министерския съвет на Национална стратегия 
за управление и развитие на водния сектор в 
Република България;
– предлага за приемане от Министерския съвет:
■ плановете за управление на речните басейни;
■ плановете за управление на риска от на­
воднения;
– разработва национални програми в областта 
на опазването и устойчивото развитие на водите;
– издава разрешителни за водовземане и/или 
водоползване в предвидените в ЗВ случаи;
– организира и ръководи мониторинга на водите 
и на зоните за защита на водите;
– определя санитарно-охранителни зони.
МОСВ изгражда, развива и поддържа инфор­
мационни системи за събиране, обработка, ана­
лиз, съхранение и разпространение на данни във 
връзка с управлението на Националната система 
за мониторинг на околната среда, в частност, за 
мониторинг на водите. Министерството създава 
и поддържа база данни за подземните води, в т.ч. 
минералните води. В процес на разработване са 
ГИС и бази данни за управление на водите, ко­
ито ще съдържат както наличната към момента 
информация за границите на България, границите 
на районите за басейново управление на водите, 
за административните граници на областите и 
общините, за населените места и пътищата, за 
реките и границите на водосборите им, така и 
специално разработени за целите на управление 
на водите слоеве и атрибутни таблици (или бази 
данни) към тях.
МОСВ съставя и поддържа публични регистри, 
които са регламентирани със Закона за водите, 
както и регистър на заявленията за достъп до 
информация. Съставя бюлетини за състоянието 
на водите както за всеки район за басейново 
управление, така и обобщени за цялата страна. 
МОСВ разработва във взаимодействие с другите 
компетентни институции и ведомства годишен 
Национален доклад за състоянието и опазването 
на околната среда в Република България. 
Министерството изготвя също: 
– Национални доклади по изпълнение на из­
искванията на Европейското законодателство в 
областта на водите;
– Национален доклад за изпълнение на изисква­
нията на чл. 8 от Рамковата директива по водите 
относно програмите за мониторинг на водите; 
– Национален доклад за управлението на 
водите на речно басейново ниво в Република 
България – Преглед на изпълнението на изис­
кванията на чл. 5 и 6 от Рамковата директива за 
водите 2000/60/ЕС .
В изпълнение на своите функции по координа­
ция и методическо ръководство МОСВ разработва 
наръчници, ръководства, методики и инструкции. 
Министерството поддържа и развива Инфор­
мационен център за обществеността, както и 
електронен Национален каталог на източниците 
на екологична информация.
За подпомагане на дейността към министъра 
на околната среда и водите е създаден Висш кон­
султативен съвет по водите. Този Съвет включва 
представители на министерствата с функции и 
отговорности по управление и опазване на води­
те, Българската академия на науките, общините, 
юридически лица с нестопанска цел, имащи пряко 
отношение към водите, и други. Съветът извършва 
дейността си в съответствие с правилник за ус­
тройството и дейността му, издаден от министъра 
на околната среда и водите. 
Функции на МОСВ, имащи отношение към 
управлението на водите, са регламентирани и в 
Закона за опазване на околната среда, Закона за 
концесиите, Закона за морските пространства, 
вътрешните водни пътища и пристанищата на 
Р. България, Закона за здравето, Закона за регу­
лиране на водоснабдителните и канализационни 
услуги, Закона за държавната собственост, Закона 
за общинската собственост, Закона за кадастъра и 
имотния регистър, Закона за рибарството и аква­
културите, Закона за устройство на Черноморското 
крайбрежие, Закона за сдруженията за напояване 
и др., както и в подзаконовите актове към тях.
Държавната политика по управление на водите 
се интегрира в секторните политики – транспорт, 
енергетика, строителство, селско стопанство, 
туризъм, промишленост и други. Във връзка 
с това МОСВ взаимодейства с други компе­
тентни министерства (МРРБ, МИЕТ, МЗ, МЗХ, 
МТИТС) и институции и заинтересовани страни 
на национално, регионално и местно равнище 
(Държавната комисия за енергийно и водно ре­
гулиране, Националното сдружение на общините 
в Република България, Националния институт по 
метеорология и хидрология при БАН, Националния 
статистически институт, областни администрации, 
общини, неправителствени организации и др.).
Може да се заключи, че МОСВ (вкл. неговите 
деконцентрирани структури) е ключова институция, 
натоварена със значителни по обхват и тежест 
разработващи, методически, координиращи, изпъл­
нителски и контролни функции в управлението на 
водния сектор, от които в голяма степен зависи 
неговото оптимално функциониране. 
Оценка на персонала
Количествени и качествено-структурни харак­
теристики на персонала
Организацията, редът на дейност, функциите и чис­
леността на персонала са определени с Устройствения 
правилник на МОСВ (приет с ПМС № 274 от 
20.11.2009 г., обн., ДВ, бр. 94 от 27.11.2009 г.).
В съответствие с Устройствения правилник 
централната администрация на МОСВ е струк­
турирана в 16 дирекции и инспекторат. Дирекция 
„Вътрешен одит“ е на пряко подчинение на ми­
нистъра. Останалите 15 дирекции са организирани 
в две направления: обща и специализирана адми­
нистрация. В тях са заети съответно 14 % и 86 % 
от служителите, което е едно добро съотношение. 
Общата администрация е структурирана във: